Cuneiform Tablet Kt c/k 875 (AKT 9a 30)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-šur-e-mu-qí-ma a-na šu-lí qí-bi-ma 1 me-at 44 TÚG.ḪI.A ku-ta-ni qá-dum li-wi-tim a-ḫa-ma 1 {TÚG}a-bar-ni-um ša a-ší-tí-kà 2 GÚ 10 ma-na AN.NA ku-nu-ku ša KI ku-a-tí a-ḫa-ma 40 ma-na AN.NA ri-ik-sú-um ù 5.5 ANŠE.ḪI.A ṣa-lá-me iš-tù a-lim{ki} wa-áš-ḫa-ni-ú-ma-an ir-dí-a-kum 1 me-at 40 TÚG.ḪI.A ša a-na É.GAL-lim e-ru-bu ŠÀ.BA 4 TÚG.ḪI.A li-wi-tum 1 me-at 36 ší-tí TÚG.ḪI-a-kà ŠÀ.BA 6.5 TÚG.ḪI.A ù 3 GÍN KÙ.BABBAR ni-is-ḫa-tum 13 TÚG.ḪI.A iš-ra-tum 1 me-at 20.5 TÚG.ḪI.A qá-dum li-wi-tim i-na É.GAL-lim ur-du-nim ŠÀ.BA 60 TÚG.ḪI.A ku-ta-ni ù 1 ANŠE ṣa-lá-ma-am a-na ma-lá té-er-ta-kà a-na šu-mì-a-bi-a DUMU a-mu-ra-a a-dí-in ší-tí TÚG.ḪI-a-kà 60 TÚG.ḪI.A 3 TÚG lá-ḫu-pu-tum 1 {TÚG}a-bar-ni-um ša a-ší-tí-kà 1 {TÚG}a-bar-ni-am ša a-na a-da-da ù 1 {TÚG}ku-ta-nu-um ša ì-lí-áš-ra-ni ŠU.NÍGIN 66 TÚG.ḪI.A qá-dum li-wi-tim 1.5 ma-na AN.NA a-na qá-tí lá-qé-ep a-dí-in ù ša 4.5 GÍN KÙ.BABBAR sá-ḫe-er-tám a qá-tí lá-qé-ep-ma a-dí-in mì-ma a-nim lá-qé-ep i-ra-de₈-a-kum 4 ma-na AN.NA ni-is-ḫa-sú AN.NA ni-qí-kà a-na-ku áš-qúl